4.1.2023
MT
Il-Ġurnal Uffiċjali tal-Unjoni Ewropea
L 2/17
(7)
Fl-opinjoni xjentifika tagħha, l-Awtorità kkonkludiet li l-proteini tal-piżelli u tar-ross iffermentati bil-miċeli tal-Lentinula edodes (faqqiegħ Shiitake) huma sikuri fil-kundizzjonijiet tal-użu proposti.
Għalhekk, dik l-opinjoni xjentifika tagħti biżżejjed raġunijiet biex jiġi stabbilit li l-proteini tal-piżelli u tar-ross iffermentati, meta jintużaw filprodotti tal-forn, fil-ħobż, fil-bziezen, fil-croutons, fil-pizez, fiċ-ċereali tal-kolazzjon, fil-bars taċ-ċereali, fix-xarbiet ibbażati fuq il-frott u l-ħaxix, fit-trab tax-xorb lest biex jitħallat, fil-ħelu tal-kawkaw u taċ-ċikkulata, fl-analogi talprodotti tal-ħalib u fis-sostituti tal-ikliet mingħajr prodotti tal-ħalib għall-kontroll tal-piż, fil-prodotti b’bażi ta’ ħalib iffermentat, fil-prodotti b’bażi ta’ għaġin, fil-preparazzjonijiet tal-laħam u fil-prodotti tal-laħam, fis-sopop (lesti biex jittieklu) u fil-konċentrati jew it-trabijiet tas-sopop, fl-insalati, fl-analogi tal-laħam, fix-xarbiet ibbażati fuq il-ħalib, u fis-sostituti ta’ ikla sħiħa għall-kontroll tal-piż, maħsuba għall-popolazzjoni ġenerali, jissodisfaw il-kundizzjonijiet għat-tqegħid tagħhom fis-suq f’konformità mal-Artikolu 12(1) tar-Regolament (UE) 2015/2283.
(8)
Fl-opinjoni xjentifika tagħha, l-Awtorità nnotat ukoll li l-konklużjoni tagħha dwar is-sikurezza tal-ikel ġdid kienet ibbażata fuq l-istudji xjentifiċi u fuq id-data mid-deskrizzjoni dettaljata tal-proċess tal-produzzjoni u mill-analiżijiet tal-kompożizzjoni tal-ikel ġdid, li jinsabu fil-fajl tal-applikant, u li mingħajrhom ma setgħetx tivvaluta l-ikel ġdid u tasal għall-konklużjoni tagħha.
(9)
Il-Kummissjoni talbet lill-applikant jiċċara aktar il-ġustifikazzjoni pprovduta fir-rigward tal-pretensjoni proprjetarja tiegħu fuq dawk l-istudji xjentifiċi u d-data u biex jiċċara t-talba tiegħu li jkollu d-dritt esklużiv ta’ referenza għalihom f’konformità mal-Artikolu 26(2)(b) tar-Regolament (UE) 2015/2283.
(10)
L-applikant iddikjara li kellu drittijiet proprjetarji u esklużivi ta’ referenza għall-istudji xjentifiċi u għad-data dwar id-deskrizzjoni dettaljata tal-proċess tal-produzzjoni u l-analiżijiet tal-kompożizzjoni tal-ikel ġdid fiż-żmien li ppreżenta l-applikazzjoni u li l-partijiet terzi ma jistgħux jaċċessaw, jużaw jew jirreferu b’mod legali għal dik id-data.
(11)
Il-Kummissjoni vvalutat l-informazzjoni kollha pprovduta mill-applikant u qieset li kien issostanzja biżżejjed l-issodisfar tar-rekwiżiti stabbiliti fl-Artikolu 26(2) tar-Regolament (UE) 2015/2283.
Għalhekk, l-istudji xjentifiċi u d-data dwar id-deskrizzjoni dettaljata tal-proċess tal-produzzjoni u l-analiżijiet tal-kompożizzjoni tal-ikel ġdid jenħtieġ li jiġu protetti f’konformità mal-Artikolu 27(1) tar-Regolament (UE) 2015/2283.
Għaldaqstant jenħtieġ li l-applikant biss ikun awtorizzat iqiegħed il-proteini tal-piżelli u tar-ross iffermentati bil-miċeli tal-Lentinula edodes fis-suq fl-Unjoni matul perjodu ta’ ħames snin mid-dħul fis-seħħ ta’ dan ir-Regolament.
(12)
Madankollu, ir-restrizzjoni tal-awtorizzazzjoni tal-ikel ġdid u tar-referenza għall-istudji xjentifiċi u għad-data fil-fajl tal-applikant għall-użu tiegħu, biss ma twaqqafx lil applikanti sussegwenti milli japplikaw għal awtorizzazzjoni għat-tqegħid fis-suq tal-istess ikel ġdid, dment li l-applikazzjoni tagħhom tkun ibbażata fuq informazzjoni miksuba legalment li tappoġġa t-tali awtorizzazzjoni.
(13)
Għalhekk jixraq li l-inklużjoni tal-proteini tal-piżelli u tar-ross iffermentati bil-miċeli tal-Lentinula edodes (faqqiegħ Shiitake) bħala ikel ġdid fil-lista tal-Unjoni ta’ ikel ġdid ikun fiha l-informazzjoni msemmija fl-Artikolu 9(3) tarRegolament (UE) 2015/2283.
(14)
Il-proteini tal-piżelli u tar-ross iffermentati bil-miċeli tal-Lentinula edodes jenħtieġ li jiġu inklużu fil-lista tal-Unjoni ta’ ikel ġdid stabbilita fir-Regolament ta’ Implimentazzjoni (UE) 2017/2470.
Għalhekk, jenħtieġ li l-Anness tarRegolament ta’ Implimentazzjoni (UE) 2017/2470 jiġi emendat skont dan.
(15)
Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DAN IR-REGOLAMENT:
Artikolu 1 (1) Il-proteini tal-piżelli u tar-ross iffermentati bil-miċeli tal-Lentinula edodes (faqqiegħ Shiitake) huma awtorizzati biex jitqiegħdu fis-suq fl-Unjoni.
Il-proteini tal-piżelli u tar-ross iffermentati bil-miċeli tal-Lentinula edodes (faqqiegħ Shiitake) għandhom jiġu inklużi fil-lista tal-Unjoni ta’ ikel ġdid stabbilita fir-Regolament ta’ Implimentazzjoni (UE) 2017/2470.